Diari Oficial de la Generalitat Valenciana


Sumari del DOGV 6892, del 30-10-2012 (2012/9682)

RESOLUCIÓ de 5 juliol de 2012, de la Direcció General d'Energia, de la Conselleria d'Economia, Indústria i Comerç de la Generalitat, per la qual s'atorga autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Alacant, situada en el terme municipal d'Alacant, s'aprova el projecte tècnic d'execució i es declara, en concret, la seua utilitat pública. (ATASCT/2009/501/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6892

Data del DOGV
:   30-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9682


Data del document
:   05-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 5 juliol de 2012, de la Direcció General d'Energia, de la Conselleria d'Economia, Indústria i Comerç de la Generalitat, per la qual s'atorga autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Alacant, situada en el terme municipal d'Alacant, s'aprova el projecte tècnic d'execució i es declara, en concret, la seua utilitat pública. (ATASCT/2009/501/03). [2012/9682]  
Vista la sol·licitud presentada per Red Eléctrica de España, SAU, domiciliada als efectes de notificacions en 03757 Alacant, carrer d'Ausó i Monzó, núm. 16, en data 29 de desembre de 2009, davant del Servici Territorial d'Energia d'Alacant, on sol·licita que li siga concedida una autorització administrativa per a les instal·lacions elèctriques de transport de la nova subestació transformadora a 220/20 kV, ST Alacant, la ubicació de les quals limiten per l'est amb el carrer de l'Escultor Bañuls; pel nord, amb el pàrquing del Tossal, i pel sud i l'oest, amb una zona enjardinada, en el terme municipal d'Alacant, província d'Alacant. (ATASCT/2009/501/03).  
A l'esmentada sol·licitud s'adjunta el projecte tècnic de la instal·lació, firmat per un tècnic competent.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, esta Direcció General d'Energia va sol·licitar a la Direcció General de Política Energètica i Mines del Ministeri d'Indústria, Turisme i Comerç un informe per a consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A este efecte, amb data 17 de novembre de 2010 es va registrar en este òrgan directiu un informe favorable emés per la Direcció General de Política Energètica i Mines del Ministeri d'Indústria, Turisme i Comerç per a la instal·lació projectada, en vista del document de Planificació dels Sectors d'Electricitat i Gas 2008-2016, aprovat per Acord del Consell de Ministres de data 30 de maig de 2008, als efectes previstos en l'article 36.3 de la Llei 54/1997, de 27 de novembre, i en l'article 114 del Reial Decret 1955/2000, d'1 de desembre.  
  
Vist que va ser realitzada la informació pública de l'esmentada sol·licitud en el Diari Oficial de la Comunitat Valenciana del dia 2 de juliol de 2010, en el Butlletí Oficial de la Província d'Alacant del dia 29 de juny de 2010, en el diari La Verdad de data 29 de juny de 2010 i en el tauler d'anuncis de l'Ajuntament d'Alacant, únic municipi afectat pel projecte, des del dia 17 de setembre al 25 d'octubre de 2010, segons l'edicte de l'esmentat Ajuntament, als efectes previstos en l'article 9 de l'indicat Decret 88/2005, de 29 d'abril; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que consta en l'expedient, han sigut presentades les al·legacions següents:  
Miguel Ángel Pavón García, en nom i representació d'Esquerra Unida del País Valencià (EUPV), manifesta el seu rebuig a l'emplaçament proposat per a la subestació per l'impacte negatiu de la contaminació electromagnètica sobre la salut per a les persones, i proposa que la seua ubicació no siga en sòl urbà o urbanitzable. Així mateix, indica que aquelles esteses que puguen ser necessàries per a millorar l'abastiment energètic no haurien de superar la tensió de 20 kV.  
Carlos Arribas Ugarte, en nom i representació d'Ecologistes en Acció del País Valencià, i Rocío Ordóñez Sánchez, en nom i representació de la Plataforma d'Afectats contra la Telefonia Mòbil d'Alacant, presenten escrits independents d'idèntic contingut i realitzen manifestacions relatives a la instal·lació projectada de caràcter mediambiental, urbanístic i paisatgístic, així com relatives a aspectes de seguretat i salut. Assenyalen que la documentació sotmesa a informació pública no complix el que preveu la reglamentació de seguretat contra incendis en els establiments industrials. Igualment indiquen que l'esmentada subestació elèctrica acollirà activitats industrials incompatibles amb l'ús lúdic, d'oci i de recreació propis d'un parc urbà. Manifesten la inexistència d'un estudi d'alternatives d'ubicació de la instal·lació projectada, així com una inexacta justificació de la instal·lació de la nova subestació transformadora.  
  
Remeses les al·legacions expressades a l'empresa peticionària perquè prestara conformitat o formulara les objeccions que estimara procedents, esta va emetre contestació respecte a les qüestions suscitades: a) Quant a l'afecció electromagnètica derivada del funcionament de la ST Alacant, esmenta que dels estudis epidemiològics realitzats durant els últims anys no es pot afirmar que els camps elèctrics i magnètics de 50 Hz existents en el nostre entorn comporten un risc per a la salut; b) Quant a les línies elèctriques de l'entorn, que si bé no són objecte del present expedient, estes són compatibles amb el planejament urbanístic existent; c) Pel que fa a les manifestacions formulades de caràcter mediambiental, urbanístic i paisatgístic, la peticionària assenyala la compatibilitat de la instal·lació amb el plantejament, així com el baix impacte visual de la instal·lació, la qual procura aconseguir la major integració paisatgística en un entorn prou antropitzat. Igualment assenyala que la instal·lació projectada no representa risc de proliferació i disseminació bacteriològica, igual que no serà significatiu l'impacte electromagnètic total del projecte de la subestació, i d) La falta d'alternatives d'ubicació de la instal·lació és conseqüència de les característiques tècniques d'esta i de la necessitat d'ubicar-la en el nucli d'Alacant, a fi de millorar la xarxa d'abastiment elèctric de la Comunitat Valenciana, i troba la seua justificació a través del document de Planificació dels Sectors d'Electricitat i Gas 2008-2016, en el qual és necessari el mallat de la xarxa de transport.  
  
Vist que d'acord amb el que preveu l'article 9 del Reial Decret Legislatiu 1/2008, d'11 de gener, s'ha emés consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que d'acord amb l'esmentat Decret 88/2005, de 29 d'abril, es va traslladar a l'Ajuntament d'Alacant la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, als efectes de prestar-ne la conformitat o l'oposició, i simultàniament es va traslladar a l'esmentat Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, una sol·licitud d'informe sobre l'adaptació del projecte al planejament urbanístic que siga d'aplicació.  
  
L'Ajuntament d'Alacant va emetre un informe on es manifesta la seua conformitat a la instal·lació projectada amb les condicions particulars que es contenen en l'esmentat informe.  
Vist que de la documentació que consta en l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que puguen veure's afectats per la instal·lació.   
Vist que el Servici Territorial d'Energia d'Alacant ha informat favorablement la instal·lació sol·licitada.  
Vist que figura en l'expedient una còpia de la resolució emesa en data 4 de gener de 2012, pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen d'aplicació, el projecte d'execució de subestació transformadora de 220/20 kV denominada ST Alacant, promogut per Red Eléctrica de España, SAU i Iberdrola Distribución Eléctrica, SAU, en el terme municipal d'Alacant, província d'Alacant, sempre que este es realitze amb les previsions del projecte, l'estudi d'impacte ambiental i la resta de documentació que consta en l'expedient, i amb els condicionants que es recullen en la part dispositiva d'esta resolució.   
  
Vist que el projecte presentat té entre la seua documentació els plànols pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Vist que la sol·licitud i la documentació adjunta conté una definició i concreció de les característiques tècniques que garantixen la major seguretat i la millor funcionalitat de la subestació transformadora, i són estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar adequadament estes.  
Vist que d'acord amb el projecte presentat, la finalitat de la subestació transformadora és fer front a les necessitats de potència i qualitat que requerixen, a més dels subministraments existents i el creixement vegetatiu del consum en la zona, totes les actuacions que en un futur es consoliden en la zona.  
Atés que d'acord amb l'article 5 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de la xarxa de transport secundari d'energia elèctrica.  
Atés que esta instal·lació, en estar radicada íntegrament en territori de la Comunitat Valenciana i no estar enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució d'este expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Red Eléctrica de España, SAU l'autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Alacant, situada en el terme municipal d'Alacant, província d'Alacant, les característiques tècniques principals de la qual són les següents:  
· Sistema elèctric de 220 kV:   
Estarà format per un sistema de 220 kV d'interior tipus GIS i aïllament en hexafluorur de sofre (SF6), ubicat en un edifici amb esquema de doble barra i compost per les posicions següents:  
- Quatre de línia, composta per: un interruptor automàtic; tres seccionadors tripolars, dos de barra i un d'eixida de línia; tres seccionadors tripolars de presa de terra; tres transformadors d'intensitat en l'interior de l'envolupant; tres transformadors de tensió; dos jocs de barres, i caixa per als terminals dels cables tipus sec (incloent-hi els terminals de SF6).  
- Tres de transformador T-1, T-2 i T-3, composta per: un interruptor automàtic; tres seccionadors tripolars, dos de barra i un d'eixida de transformador; tres seccionadors tripolars de presa de terra; tres transformadors d'intensitat; tres transformadors de tensió; dos jocs de barres; caixa per als terminals de cable tipus sec (incloent-hi els terminals de SF6); i tres transformadors d'intensitat toroïdals per a cada fase.  
  
- Una d'adaptament de barres, composta per: un interruptor automàtic; dos seccionadors tripolars de barres; dos seccionadors tripolars de presa de terra; tres transformadors d'intensitat de posició d'adaptament, i dos jocs de barres.  
- Una de mesura, composta per: quatre transformadors de tensió; dos seccionadors de presa de terra ràpids amb comandament manual/electrònic, i dos jocs de barres.  
Es reserva espai per a dos posicions futures.  
· S'ha previst la instal·lació dels corresponents aparells de mesura, comandament de control i proteccions, així com els sistemes de distribució de servicis auxiliars en corrent altern i corrent continu des dels respectius equips rectificadors-bateria. Són de tipus interior, ubicats en quadros i armaris situats en les sales de l'edifici on s'instal·laran els sistemes de 220 i 20 kV, així com en la sala de control i comunicacions.  
  
· Obra civil: la instal·lació comprén un edifici davall de la rasant de l'aparcament, aprofitant el desnivell existent entre este i la zona enjardinada del Tossal. La subestació s'adapta a la geometria de l'aparcament, tant en l'alçària com en la forma rectangular. La construcció s'ajusta en volum i disposa de planta baixa i soterrani. La planta baixa albergarà la sala del sistema de 220 kV, la sala de MT modulada en tres compartiments, una sala de protecció contra incendis, una sala d'equips, una sala de control, protecció, comunicació, alimentació de baixa tensió, i tres cubicles per a transformadors. La planta soterrani es destina al pas i canalitzacions de cables.  
  
· Pressupost: cinc milions quatre-cents quaranta-set mil quatre-cents seixanta-huit euros amb huitanta-dos cèntims (5.447.468,82 €).  
  
  
Segon  
Aprovar el projecte tècnic d'execució, firmat per tècnic competent, per a la construcció de les instal·lacions de transport secundari relacionades en el punt primer d'esta resolució.  
Esta resolució queda sotmesa a les condicions següents:  
  
a) D'acord amb el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació que s'ha d'executar ha de complir els reglaments tècnics aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU ha d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions han d'executar-se segons el projecte aprovat. En el cas que calga introduir modificacions respecte de la documentació presentada, el titular d'esta resolució ha de sol·licitar prèviament a esta Direcció General la corresponent aprovació.  
  
d) El termini d'execució de l'obra serà de díhuit mesos comptadors des de l'endemà a aquell en què s'obtinga la disponibilitat legal per a ocupar materialment tots els terrenys necessaris per a l'execució de les instal·lacions. No obstant això, amb anterioritat a la finalització d'este termini, Red Eléctrica de España, SAU podrà sol·licitar-ne una ampliació concreta per mitjà de sol·licitud motivada davant d'este òrgan directiu, a la qual cal acompanyar la documentació justificativa de la demora i del nou termini previst que sol·licite.   
e) El titular ha de donar compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'Administració deixarà sense efecte esta resolució en qualsevol moment en què observe l'incompliment de les condicions hi imposades.  
g) Les d'orde mediambiental establides en la declaració d'impacte ambiental, de 4 de gener de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
  
  
Annex I  
  
Relació de béns i drets afectats del projecte:   
ST Alacant 220/20 kV  
  
Terme municipal d'Alacant, província Alacant  
(Instal·lacions de transport secundari)  
  
  
  
  
  
  
\* \* \* \* \* \* \* \* \*  
  
1. Cal realitzar el seguiment arqueològic de l'obra, tal com recull l'informe de la Direcció General de Patrimoni Cultural Valencià, d'11 d'agost de 2010.  
2. S'han d'adoptar les condicions (mesures d'integració paisatgística i programa d'implementació) fixades en l'estudi d'integració paisatgística que acompanya el projecte, d'acord amb el contingut de l'informe de 27 de setembre de 2010 del Servici de Paisatge.  
3. S'han d'adoptar els aspectes regulats en el Reial Decret 795/2010, de 16 de juny, en relació a l'ús de gasos fluorats.  
4. Pel que fa a l'àmbit urbà de l'emplaçament, a la posada en marxa de la instal·lació s'han de realitzar mesuraments a l'efecte de comprovar les estimacions incloses en l'estudi d'impacte ambiental i en el projecte relatives a emissions sonores (auditoria acústica) i camps electromagnètics i el compliment dels valors establits en la normativa aplicable. Els resultats s'adjuntaran a les condicions de funcionament de la subestació (equips de funcionament, grau de càrrega, horari etc.).  
  
5. Les accions incloses en el programa de vigilància ambiental han de comunicar-se, als efectes d'acreditar l'adopció i execució de les mesures preventives i correctores proposades i la comprovació de la seua eficàcia.   
6. Qualsevol modificació o ampliació del projecte presentat ha de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de les instal·lacions elèctriques de transport secundari autoritzades en el punt primer d'esta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre i en els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, fent saber que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú de notificació d'esta resolució als titulars desconeguts o amb domicili ignorat o a aquells als quals s'ha intentat la notificació, però esta no s'ha pogut practicar.  
  
Anexo I  
  
Relación de bienes y derechos afectados del proyecto:   
ST Alicante 220/20 kV  
  
Término municipal de Alicante, provincia Alicante.  
(Instalaciones de transporte secundario)  
  
Contra esta resolució, que no posa fi a la via administrativa, es pot interposar un recurs d'alçada davant del secretari autonòmic d'Economia, Indústria i Comerç, en el termini d'un mes comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 5 juliol de 2012.- El director general d'Energia: Antonio Cejalvo Lapeña.